ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
ഛത്തീസ്ഗഢിലെ ബീജാപൂര്,ദാന്തേവാഡ, സുഖ്മ ജില്ലകളിലെ ഉള്പ്രദേശങ്ങളില് നിന്ന് റിക്രൂട്ട്മെന്റ് റാലിയിലൂടെ തദ്ദേശീയരായ ആദിവാസി യുവാക്കളെ സി.ആര്.പി.എഫില് കോണ്സ്റ്റബിള്മാരായി റിക്രൂട്ട് ചെയ്യുന്നതിന് കോണ്സ്റ്റബിള് തസ്തികയിലേക്കുള്ള വിദ്യാഭ്യാസ യോഗ്യതയില് ഇളവ് നല്കുന്നതിന് കേന്ദ്ര മന്ത്രിസഭയുടെ അംഗീകാരം.
ദക്ഷിണ ഛത്തീസ്ഗഢിലെ ബിജാപൂര്, ദന്തേവാഡ, സുക്മ എന്നീ മൂന്ന് ജില്ലകളില് നിന്ന് സി.ആര്.പി.എഫില് കോണ്സ്റ്റബിള്മാരായി  400 ഉദ്യോഗാര്ത്ഥികളെ റിക്രൂട്ട് ചെയ്യുന്നതിന് ആവശ്യമായ മിനിമം വിദ്യാഭ്യാസ യോഗ്യത പത്താം ക്ലാസില് നിന്ന് എട്ടാം ക്ലാസാക്കി ഇളവ് ചെയ്യുന്നതിനുള്ള ആഭ്യന്തര മന്ത്രാലയത്തിന്റെ നിര്ദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ഈ മൂന്ന് ജില്ലകളിലെ ഉള്പ്രദേശങ്ങളില് നടക്കുന്ന റിക്രൂട്ട്മെന്റ് റാലിയുടെ വ്യാപകമായ പ്രചാരണത്തിനായി പ്രാദേശിക പത്രങ്ങളില് പരസ്യം നല്കുകയും മറ്റ് എല്ലാ മാര്ഗ്ഗങ്ങളും സ്വീകരിക്കുന്നതിനും പുറമെ, പുതുതായി റിക്രൂട്ട് ചെയ്യപ്പെട്ട ഈ ട്രെയിനികള്ക്ക് സി.ആര്.പി.എഫ് പ്രൊബേഷന് കാലയളവില് ഔപചാരിക വിദ്യാഭ്യാസവും നല്കും.
ഛത്തീസ്ഗഢിലെ ബിജാപൂര്, ദന്തേവാഡ, സുക്മ എന്നീ മൂന്ന് ജില്ലകളിലെ ഉള്പ്രദേശങ്ങളില് നിന്നുള്ള 400 ആദിവാസി യുവാക്കള്ക്ക് തൊഴിലവസരം ലഭിക്കും. റിക്രൂട്ട്മെന്റിനുള്ള ശാരീരിക മാനദണ്ഡങ്ങളില് ഉചിതമായ ഇളവുകളും ആഭ്യന്തര മന്ത്രാലയം നല്കും.
ക്രമസമാധാന പരിപാലനം, കലാപം നേരിടുക, ആഭ്യന്തര സുരക്ഷ നിലനിര്ത്തല് തുടങ്ങിയ ചുമതലകള്ക്കായി ഉദ്ദേശിച്ചുള്ളതാണ് കേന്ദ്ര സായുധ പോലീസ് സേനകളില് ഒന്നായ സി.ആര്.പി.എഫിന്റെ അടിസ്ഥാന ഉദ്ദേശ്യം. നിലവിലെ സാഹചര്യത്തില്, ഛത്തീസ്ഗഡിലെ താരതമ്യേന പിന്നോക്കം നില്ക്കുന്ന പ്രദേശങ്ങളില് നിന്ന് 400 ഗോത്രവര്ഗ്ഗ യുവാക്കളെയാണ് കോണ്സ്റ്റബിള്മാരായി  റിക്രൂട്ട് ചെയ്യാന് സി.ആര്.പി.എഫ് നിര്ദ്ദേശിച്ചത്. നിര്ദ്ദിഷ്ട മിനിമം വിദ്യാഭ്യാസയോഗ്യതയായ പത്താം ക്ലാസ് വിജയിച്ചശേഷം മാത്രമേ അവരെ സര്വീസില് സ്ഥിരപ്പെടുത്തുകയുള്ളു. അതിനാല് റിക്രൂട്ട് ചെയ്യുന്നവര്ക്ക് ഔപചാരിക വിദ്യാഭ്യാസം നല്കുകയും അവരുടെ പ്രൊബേഷന് കാലയളവില് പഠന സാമഗ്രികള്, പുസ്തകങ്ങള്, പരിശീലന സഹായം എന്നിവ നല്കുന്നതിന് സി.ആര്.പി.എഫ് സാദ്ധ്യമായ എല്ലാ പിന്തുണയും നല്കും. പുതുതായി തെരഞ്ഞെടുക്കപ്പെട്ടവര്ക്ക് നിശ്ചിത വിദ്യാഭ്യാസ യോഗ്യത നേടുന്നതിന് സൗകര്യമൊരുക്കുന്നതിന്, ആവശ്യമെങ്കില്, പ്രൊബേഷന് കാലയളവ് ഉചിതമായി നീട്ടാവുന്നതുമാണ്. പത്താം ക്ലാസ് പരീക്ഷ എഴുതാന് അവരെ സഹായിക്കുന്നതിനായി ഇത്തരത്തില് തെരഞ്ഞെടുക്കപ്പെട്ടവര് കേന്ദ്ര/സംസ്ഥാന ഗവണ്മെന്റുകള് അംഗീകരിച്ച നാഷണല് ഇന്സ്റ്റിറ്റ്യൂട്ട് ഓഫ് ഓപ്പണ് സ്കൂളുകളില് രജിസ്റ്റര് ചെയ്യും.
ഛത്തീസ്ഗഡിലെ ബിജാപൂര്, ദാന്തേവാഡ, നാരായണ്പൂര്, സുഖ്മ എന്നീ നാല് ജില്ലകളില് നിന്നുള്ള പട്ടികവര്ഗ്ഗ ഉദ്യോഗാര്ത്ഥികളെ റിക്രൂട്ട് ചെയ്തുകൊണ്ട് 2016-2017 കാലയളവില് സി.ആര്.പി.എഫ് ഒരു ബസ്തരിയ ബറ്റാലിയന് രൂപീകരിച്ചിരുന്നു. എന്നിരുന്നാലും, ആവശ്യമായ വിദ്യാഭ്യാസ യോഗ്യത, അതായത് പത്താം ക്ലാസ് വിജയിക്കണമെന്നത് , പാലിക്കാത്തതിനാല് ഉള്പ്രദേശങ്ങളില് നിന്നുള്ള സ്വദേശി യുവാക്കള്ക്ക് റിക്രൂട്ട്മെന്റ് പ്രക്രിയയില് മത്സരിക്കാന് കഴിഞ്ഞിരുന്നില്ല.
--ND--
(Visitor Counter : 101
ആയുഷ്
അന്താരാഷ്ട്ര യോഗാ ദിനം 2021: ജൂണ് 21ലെ ടെലിവിഷന് സംപ്രേഷണത്തിന്റെ മുഖ്യ ആകര്ഷണമായി പ്രധാനമന്ത്രിയുടെ പ്രസംഗം
ലോകം മറ്റൊരു യോഗാ ദിനം ആചരിക്കാന് ഒരുങ്ങുകയാണ്. കോവിഡ് 19 പകര്ച്ചവ്യാധിയും പൊതുപ്രവര്ത്തനങ്ങള്ക്കുള്ള പരിമിതികളും കണക്കിലെടുത്ത്, അന്താരാഷ്ട്ര യോഗാ ദിനം  2021 ന്റെ പ്രധാന ഭാഗം അതുമായി ബന്ധപ്പെട്ട ഒരു ടെലിവിഷന് പരിപാടി ആയിരിക്കും, പ്രധാനമന്ത്രി അഭിസംബോധന ചെയ്യുന്നു എന്നതാണ് ടുത്തുപറയേണ്ട കാര്യം. എല്ലാ ദൂരദര്ശന് ചാനലുകളിലും രാവിലെ 6.30 ന് ആരംഭിക്കുന്ന ഈ പരിപാടിയില് ആയുഷ് സഹമന്ത്രി കിരണ് റിജിജുവിന്റെ പ്രസംഗവും മൊറാര്ജി ദേശായി നാഷണല് ഇന്സ്റ്റിറ്റ്യൂട്ട് ഓഫ് യോഗയുടെ തത്സമയ യോഗ പ്രകടനവും ഉള്പ്പെടും.
ലോകം കോവിഡ് 19 നെ നേരിടുന്ന സമയത്താണ് ഏഴാമത്തെ അന്താരാഷ്ട്ര യോഗ ദിനം വരുന്നത്. എന്നാല് കഴിഞ്ഞ ഏതാനും ആഴ്ചകളായി ഡിജിറ്റല് ഇടത്തില് കണ്ടുകൊണ്ടിരിക്കുന്ന ഇരമ്പല് യോഗയ്ക്കുള്ള ആവേശം മഹാമാരി കുറച്ചതായി തോന്നുന്നില്ല. അന്തര്ദ്ദേശീയ യോഗാ ദിനം  വരെ സംഘടിപ്പിച്ച വിവിധ പ്രവര്ത്തനങ്ങളിലൂടെ ഒരാളുടെ മൊത്തത്തിലുള്ള ക്ഷേമത്തില് യോഗയുടെ പ്രധാന പങ്ക് ഐഡിവൈ നോഡല് മന്ത്രാലയമായ ആയുഷ് മന്ത്രാലയം ഉയര്ത്തിക്കാട്ടി. ഐഡിവൈ 2021 ന്റെ പ്രധാനവിഷയം ''യോഗ സൗഖ്യത്തിന്'' എന്നതാണ്. മഹാമാരി കാരണം നിയന്ത്രണങ്ങള് ഏര്പ്പെടുത്തിയിട്ടും മന്ത്രാലയം ഏടെുത്ത നിരവധി ഡിജിറ്റല് സംരംഭങ്ങളും മറ്റ് 1000 ഓളം ഓഹരി പങ്കാളിത്ത സ്ഥാപനങ്ങളും യോഗ പരിശീലനം പൊതുജനങ്ങള്ക്ക് ലഭ്യമാക്കി. ജൂണ് 21 വരെ വിദേശ രാജ്യങ്ങളിലെ മിഷനുകള് അതത് രാജ്യങ്ങളില് വിവിധ പ്രവര്ത്തനങ്ങള് ഏകോപിപ്പിക്കുന്നുണ്ട്.റിപ്പോര്ട്ടുകള് പ്രകാരം ആഗോളതലത്തില് 190 ഓളം രാജ്യങ്ങളില് യോഗാ ദിനം ആചരിക്കും.
ഐക്യരാഷ്ട്രസഭ ജൂണ് 21 ന് അന്താരാഷ്ട്ര യോഗാ ദിനം ആയി അംഗീകരിക്കുന്നതിന് പിന്നിലെ പ്രധാന ലക്ഷ്യം ആഗോളതലത്തില് പൊതുജനാരോഗ്യത്തില് യോഗയുടെ സാധ്യതകളെ അടിവരയിടുക എന്നതായിരുന്നു. 2014 ഡിസംബറിലെ ഐക്യരാഷ്ട്ര പൊതുസഭയുടെ  ഐഡിവൈ പ്രമേയം പ്രധാനമന്ത്രി ശ്രീ നരേന്ദ്ര മോദിയുടെ മുന്കൈയില് വന്നതാണ്, അത് ഏകകണ്ഠമായ സമ്മതത്തോടെ പാസാക്കി, അത് ഒരു റെക്കോര്ഡായിരുന്നു. 2015 മുതല്, ലോകമെമ്പാടുമുള്ള ആരോഗ്യത്തിനായുള്ള ഒരു ബഹുജന പ്രസ്ഥാനമായി യോഗാദിനം മാറി. മഹാമാരിയുടെ അനുഭവം യോഗയുടെ ആരോഗ്യഗുണങ്ങളെക്കുറിച്ച് പൊതുജനങ്ങളെ കൂടുതല് ബോധവാന്മാരാക്കിയിട്ടുണ്ട്യ ഈ അനുഭവം ആയുഷ് മന്ത്രാലയം അതിന്റെ പ്രമോഷണല് ശ്രമങ്ങളില് ഉചിതമായി ഉള്ക്കൊള്ളുന്നു. കോവിഡ് -19 രോഗികളെ ചികിത്സിക്കുന്നതിനുള്ള നടപടിക്രമങ്ങളായി പല ആശുപത്രികളിലും യോഗ പരിശീലനങ്ങള് വിജയകരമായി ഉള്പ്പെടുത്തിയിട്ടുണ്ടെന്നും ഈ രോഗത്തില് നിന്ന് വേഗത്തില് സുഖം പ്രാപിക്കാന് യോഗ സഹായിക്കുന്നുവെന്നും രാജ്യത്തിന്റെ വിവിധ ഭാഗങ്ങളില് നിന്നുള്ള റിപ്പോര്ട്ടുകള് സൂചിപ്പിക്കുന്നു.
ആഭ്യന്തരകാര്യ മന്ത്രാലയം
വായുചുഴലിക്കാറ്റ് : കേന്ദ്ര ആഭ്യന്തര മന്ത്രിയുടെ അധ്യക്ഷതയില്ഉന്നതതലയോഗംചേര്ന്നു
അറബിക്കടലില്രൂപംകൊണ്ടവായുചുഴലിക്കാറ്റിനെ തുടര്ന്നുള്ളസ്ഥിതിഗതികള്കേന്ദ്ര ആഭ്യന്തരമന്ത്രി ശ്രീ. അമിത്ഷാ ന്യൂഡല്ഹിയില്ഇന്ന്വിളിച്ച്ചേര്ത്ത ഉന്നതതലയോഗംവിലയിരുത്തി.
വായുചുഴലിക്കാറ്റ്വ്യാഴാഴ്ച  പുലര്ച്ചെ പോര്ബന്ദറിനും മഹുവയ്ക്കുമിടയില്ഗുജറാത്ത്തീരത്തെത്തുമെന്നാണ്കേന്ദ്ര കാലാവസ്ഥാവകുപ്പിന്റെ പ്രവചനം. ചുഴലിക്കാറ്റ്തീരം തൊടുമ്പോള് കാറ്റിന്റെവേഗംമണിക്കൂറില് 135 കിലോമീറ്റര്വരെആകാനിടയുണ്ട്. ഇതിന്റെ ഫലമായിഗുജറാത്തിന്റെതീരദേശജില്ലകളില് കനത്ത മഴയുംഉണ്ടാകും. ഒന്നരമീറ്റര്വരെഉയരമുള്ളതിരമാലകള്കച്ച്, ദേവഭൂമിദ്വാരക, പോര്ബന്ദര്, ജുനഗഢ്, ദിയു, ഗിര്സോംനാഥ്, അംറേലി, ഭാവ്നഗര് എന്നീതീരദേശജില്ലകളെവെള്ളത്തിലാഴ്ത്താം.
ചുഴലിക്കാറ്റ് ബാധിക്കാനിടയുള്ള പ്രദേശങ്ങളിലെ ജനങ്ങളെസുരക്ഷിതസ്ഥാനങ്ങളിലേക്ക്മാറ്റുന്നതിനും,വൈദ്യുതി, വാര്ത്താവിനിമയം, കുടിവെള്ളംതുടങ്ങിയഅടിസ്ഥാന ആവശ്യങ്ങള് നിറവേറ്റുന്നതിനും സാധ്യമായഎല്ലാ നടപടികളുംകൈക്കൊളളണമെന്ന് ശ്രീ. അമിത്ഷാമുതിര്ന്ന ഉദ്യോഗസ്ഥര്ക്ക് നിര്ദ്ദേശം നല്കി.
കേന്ദ്ര ആഭ്യന്തരസെക്രട്ടറി ശ്രീ. രാജീവ് ഗൗബ, ഭൗമശാസ്ത്ര മന്ത്രാലയംസെക്രട്ടറിഡോ. എം. രാജീവന്, ആഭ്യന്തരമന്ത്രാലയത്തിലെയും, കാലാവസ്ഥാവകുപ്പിലെയുംമുതിര്ന്ന ഉദ്യോഗസ്ഥര്തുടങ്ങിയവരും പങ്കെടുത്തു.
ക്യാബിനറ്റ്സെക്രട്ടറി ശ്രീ. പി.കെ.സിന്ഹയും, ദേശീയക്രൈസിസ്മാനേജ്മെന്റ്സമിതിയുടെയോഗംവിളിച്ചുകൂട്ടിസ്ഥിതിഗതികള്വിലയിരുത്തി.
ND MRD– 318
(Visitor Counter : 74
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 213.91 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 18,81,319 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 50,594 പേര്
ചികിത്സയിലുള്ളത് 0.11 ശതമാനം പേര്
രോഗമുക്തി നിരക്ക് 98.7%
കഴിഞ്ഞ 24 മണിക്കൂറിനിടെ 7,094 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,38,93,590 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 5,379 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 88.80 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,21,917 പരിശോധനകള്.
(ND
പ്രധാനമന്ത്രിയുടെ ഓഫീസ്
പ്രളയ സാഹചര്യം വിലയിരുത്തുന്നതിന് പ്രധാനമന്ത്രി നരേന്ദ്രമോദി, ആറ് സംസ്ഥാനങ്ങളിലെ മുഖ്യമന്ത്രിമാരുമായി ചർച്ച നടത്തി
കാലാവസ്ഥാ പ്രവചനവും മുന്നറിയിപ്പ് സംവിധാനവും കാര്യക്ഷമമാക്കാൻ നൂതന സാങ്കേതികവിദ്യകളുടെ വ്യാപകമായ ഉപയോഗം ആവശ്യമാണെന്ന് പ്രധാനമന്ത്രി ചൂണ്ടിക്കാട്ടി
തെക്കുപടിഞ്ഞാറൻ കാലവർഷം നേരിടുന്നതിനുള്ള മുന്നൊരുക്കങ്ങളും നിലവിലെ പ്രളയ സാഹചര്യവും വിലയിരുത്തുന്നതിന് പ്രധാനമന്ത്രി ഇന്ന്, അസം, ബീഹാർ, ഉത്തർപ്രദേശ്, മഹാരാഷ്ട്ര, കർണാടക, കേരളം എന്നീ ആറ് സംസ്ഥാനങ്ങളിലെ മുഖ്യമന്ത്രിമാരും ആയി വീഡിയോ കോൺഫറൻസിലൂടെ കൂടിക്കാഴ്ച നടത്തി. പ്രതിരോധം, ആരോഗ്യം എന്നീ വകുപ്പ് മന്ത്രിമാരും ആഭ്യന്തര വകുപ്പ് സഹ മന്ത്രിമാരും ബന്ധപ്പെട്ട മന്ത്രാലയങ്ങളിലെ മുതിർന്ന ഉദ്യോഗസ്ഥരും യോഗത്തിൽ പങ്കെടുത്തു. പ്രളയ മുന്നറിയിപ്പ് നൽകുന്നതിനും കാലാവസ്ഥാപ്രവചനം കാര്യക്ഷമമാക്കുന്നതിനും നൂതന സാങ്കേതികവിദ്യകൾ ഉപയോഗിച്ച് കേന്ദ്ര-സംസ്ഥാന ഏജൻസികളുടെ ഏകോപനത്തോടെ സ്ഥിരം സംവിധാനം വേണമെന്ന് പ്രധാനമന്ത്രി ചൂണ്ടിക്കാട്ടി.
കഴിഞ്ഞ കുറെ വർഷങ്ങളായി കേന്ദ്ര കാലാവസ്ഥാ വകുപ്പും കേന്ദ്ര ജല കമ്മിഷനും രാജ്യത്തെ പ്രളയ മുന്നറിയിപ്പ് കൃത്യമായി നൽകുന്നതിന് സംയോജിച്ച് പ്രവർത്തിക്കുന്നുണ്ട്. ഈ ഏജൻസികൾ, മഴ, നദികളിലെ ജലനിരപ്പിൽ ഉയർച്ച, എന്നിവ മുൻകൂട്ടി പറയുക മാത്രമല്ല പ്രളയസാധ്യതയുള്ള പ്രദേശങ്ങളെ കണ്ടെത്തി മുന്നറിയിപ്പ് നൽകാനുള്ള ശ്രമത്തിലുമാണ്. നിർമ്മിത ബുദ്ധി പോലെയുള്ള നൂതന സാങ്കേതികവിദ്യകളുടെ ഉപയോഗത്തിലൂടെ പ്രളയ സാധ്യതാ പ്രദേശങ്ങൾ മുൻകൂട്ടി നിർണയിക്കാനുള്ള പ്രാരംഭപ്രവർത്തനങ്ങൾ പുരോഗമിച്ചു വരികയാണ്. ഇതിന് ആവശ്യമായ വിവരങ്ങൾ സംസ്ഥാനങ്ങൾ, ഏജൻസികൾക്ക് നൽകണമെന്നും കൂടാതെ സംസ്ഥാനങ്ങൾ, മുന്നറിയിപ്പ് പ്രദേശവാസികൾക്ക് യഥാസമയം കൈമാറണമെന്നും പ്രധാനമന്ത്രി പറഞ്ഞു.
പ്രാദേശിക മുന്നറിയിപ്പ് സംവിധാനങ്ങളിൽ നിക്ഷേപം പ്രോത്സാഹിപ്പിക്കണമെന്ന് പ്രധാനമന്ത്രി ആവശ്യപ്പെട്ടു. ഇതോടെ നദിയുടെ കരയിടിച്ചിൽ, പ്രളയം, ഇടിമിന്നൽ എന്നീ ഭീഷണി ഉയർത്തുന്ന സാഹചര്യങ്ങൾ ഉണ്ടായാൽ പ്രദേശവാസികൾക്ക് യഥാസമയം മുന്നറിയിപ്പ് നൽകാനാവുമെന്ന് അദ്ദേഹം പറഞ്ഞു.
കോവിഡ് പശ്ചാത്തലത്തിൽ രക്ഷാ പ്രവർത്തനം നടത്തുന്നവർ മുഖാവരണം, സാനിറ്റൈസറുകൾ, കൃത്യമായ ശാരീരിക അകലം എന്നിവ പാലിക്കുന്നുണ്ടെന്ന് അതത് സംസ്ഥാനങ്ങൾ ഉറപ്പുവരുത്തണമെന്നും ശ്രീ മോദി ആവശ്യപ്പെട്ടു. ദുരിതാശ്വാസ സാമഗ്രികളിൽ കൈ കഴുകാനുള്ള സോപ്പ്, സാനിറ്റൈസർ, ഫേസ് മാസ്ക് എന്നിവ ഉൾപ്പെടുത്തണം
മുതിർന്നവർ, ഗർഭിണികൾ, മറ്റു രോഗങ്ങൾ ഉള്ളവർ എന്നിവർക്ക് പ്രത്യേക പരിഗണന നൽകണം.
എല്ലാ വികസന, അടിസ്ഥാനസൗകര്യ പദ്ധതികളും പ്രാദേശിക ദുരന്തങ്ങളെ പ്രതിരോധിക്കാനും ദുരന്തങ്ങൾ മൂലമുണ്ടാകുന്ന നഷ്ടം കുറയ്ക്കാനും ശേഷിയുള്ള വിധത്തിൽ ആയിരിക്കണമെന്ന് സംസ്ഥാനങ്ങൾ ഉറപ്പുവരുത്തണമെന്നും ശ്രീ മോദി പറഞ്ഞു.
അസം, ബിഹാർ, ഉത്തർപ്രദേശ്, മഹാരാഷ്ട്ര, കേരളം എന്നീ സംസ്ഥാനങ്ങളിലെ മുഖ്യമന്ത്രിമാരും കർണാടക ആഭ്യന്തര മന്ത്രിയും സംസ്ഥാനങ്ങളിലെ പ്രളയ നിലയെ പറ്റിയും രക്ഷാപ്രവർത്തനങ്ങളെ കുറിച്ചും പ്രധാനമന്ത്രിയോട് വിശദീകരിച്ചു. രക്ഷാപ്രവർത്തനത്തിന് യഥാസമയം മുന്നിട്ടിറങ്ങിയ ദേശീയ ദുരന്ത പ്രതികരണ സേന ഉൾപ്പെടെയുള്ള കേന്ദ്ര ഏജൻസികളുടെ ശ്രമങ്ങളെ അവർ അഭിനന്ദിച്ചു.പ്രളയത്തിന്റെ ആഘാതം കുറയ്ക്കുന്നതിനു ഹ്രസ്വ - ദീർഘകാല അടിസ്ഥാനത്തിൽ നടപ്പാക്കേണ്ട നടപടികളെക്കുറിച്ചുള്ള നിർദ്ദേശങ്ങളും മുഖ്യമന്ത്രിമാർ പങ്കുവെച്ചു.
സംസ്ഥാനങ്ങളുടെ നിർദ്ദേശങ്ങളിൽ ആവശ്യമായ നടപടികൾ സ്വീകരിക്കാൻ യോഗത്തിൽ പങ്കെടുത്ത ഉദ്യോഗസ്ഥരോടും സംഘടനകളോടും പ്രധാനമന്ത്രി നിർദേശിച്ചു. ദുരന്തങ്ങൾ നേരിടുന്നതിന് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ആവശ്യമായ എല്ലാ സഹായവും തുടർന്നും കേന്ദ്ര ഗവൺമെന്റ് നൽകുമെന്നും പ്രധാനമന്ത്രി ഉറപ്പുനൽകി.
(
ആരോഗ്യ, കുടുംബക്ഷേമ മന്ത്രാലയം
കേരളത്തില് മൂന്നാമത്തെ കേസ് റിപ്പോര്ട്ട് ചെയ്തു
കേരളത്തില് മൂന്നാമതൊരാള്ക്ക് കൂടി നൊവേൽ കൊറോണ വൈറസ് ബാധ റിപ്പോര്ട്ട് ചെയ്തു. ചൈനയിലെ വുഹാനില് നിന്ന് യാത്ര ചെയ്ത രോഗിയിലാണ് രോഗബാധ കണ്ടെത്തിയത്. രോഗിയില് നൊവേൽ കൊറോണ വൈറസ് പരിശോധന പോസിറ്റീവാണ്. രോഗി ഇപ്പോള് ആശുപത്രിയില് ഐസലോഷന് വാർഡിലാണെന്നും നില തൃപ്തികരമാണെന്നും സൂക്ഷ്മനിരീക്ഷണത്തി ലാണെന്നും കേന്ദ്ര ആരോഗ്യ മന്ത്രാലയം അറിയിച്ചു.
IE/BSN
(Visitor Counter : 139
പ്രധാനമന്ത്രിയുടെ ഓഫീസ്
2022ലെ ഏഷ്യൻ ഗെയിംസിൽ ആർഎസ്: എക്സ് പുരുഷ വിഭാഗത്തിൽ വെങ്കല മെഡൽ നേടിയ ഇബാദ് അലിയെ പ്രധാനമന്ത്രി അഭിനന്ദിച്ചു
കപ്പലോട്ടത്തിൽ നടത്തിയ മികച്ച പ്രകടനത്തിനും 2022ലെ ഹാങ്ഷൗ ഏഷ്യൻ ഗെയിംസിൽ ആർഎസ്: എക്സ് പുരുഷ വിഭാഗത്തിൽ വെങ്കല മെഡൽ നേടിയതിനും ഇബാദ് അലിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
സമൂഹമാധ്യമമായ ‘എക്സി’ൽ പ്രധാനമന്ത്രി പോസ്റ്റ് ചെയ്തതിങ്ങനെ:
“കപ്പലോട്ടത്തിൽ ഇബാദ് അലിയുടേത് ഗംഭീര പ്രകടനമായിരുന്നു. ഏഷ്യൻ ഗെയിംസിലെ ആർഎസ്:എക്സ് പുരുഷ വിഭാഗത്തിൽ വെങ്കല മെഡൽ നേടി അദ്ദേഹം നമ്മുടെ അഭിമാനമുയർത്തി.
നമ്മുടെ യുവപ്രതിഭകൾക്ക് അസാധ്യമായി ഒന്നുമില്ലെന്ന് അദ്ദേഹത്തിന്റെ നേട്ടങ്ങൾ തെളിയിക്കുന്നു. അദ്ദേഹത്തിന് എന്റെ ആശംസകൾ”.
NS
(
ഉപരാഷ്ട്രപതിയുടെ കാര്യാലയം
സ്കൂൾ വിദ്യാർഥികൾക്കുള്ള ഉച്ചഭക്ഷണ പദ്ധതിയിൽ പാൽ കൂടി ഉൾപ്പെടുത്തണമെന്ന് ഉപരാഷ്ട്രപതി നിർദ്ദേശിച്ചു
(കുട്ടികളുടെ പോഷണ നിലവാരം വർദ്ധിപ്പിക്കുന്നതിനു പ്രഭാത ഭക്ഷണത്തോടൊപ്പമോ ഉച്ചഭക്ഷണത്തിനൊപ്പമോ പാൽ കൂടി നൽകണമെന്ന് ഉപരാഷ്ട്രപതി എം വെങ്കയ്യ നായിഡു നിർദ്ദേശിച്ചു. ഇതുസംബന്ധിച്ച് കേന്ദ്ര വനിതാ ശിശു വികസന വകുപ്പ് മന്ത്രി ശ്രീമതിസ്മൃതി ഇറാനിയോട് അദ്ദേഹം സംസാരിക്കുകയും നിർദ്ദേശിക്കുകയും ചെയ്തു. എല്ലാ സംസ്ഥാനങ്ങളോടും ഇത്തരത്തിൽ നിർദ്ദേശം നൽകുന്ന കാര്യം പരിഗണിക്കുമെന്ന് ശ്രീമതി സ്മൃതി ഇറാനി ഉപരാഷ്ട്രപതിക്ക് ഉറപ്പുനൽകി.
നേരത്തെ മൃഗസംരക്ഷണ, ക്ഷീരോത്പാദന വകുപ്പ് സെക്രട്ടറി ശ്രീ അതുൽ ചതുർവേദി ഉപരാഷ്ട്രപതി ശ്രീ വെങ്കയ്യ നായിഡുവിനെ സന്ദർശിച്ചു. കോവിഡ് 19 പ്രതിസന്ധി കാലയളവിൽ രാജ്യത്തെ പക്ഷിവളര്ത്തല്, ക്ഷീര
മേഖലയെ സംരക്ഷിക്കാൻ നടത്തിയ ശ്രമങ്ങളെ അദ്ദേഹം ഉപരാഷ്ട്രപതിയോട് വിശദമാക്കി. പൗൾട്രി മേഖലയിൽ ആനുകൂല്യങ്ങളും നയ ഇടപെടലുകളും നടത്തി ഗവൺമെന്റ് സ്വയം സംരംഭകരെ പ്രോത്സാഹിപ്പിക്കുകയാണ് എന്ന് വകുപ്പ് സെക്രട്ടറി ഉപരാഷ്ട്രപതിയെ അറിയിച്ചു. പ്രവർത്തനമൂലധന വായ്പയുടെ വാർഷിക പലിശയിൽ രണ്ടു ശതമാനം കിഴിവ് സഹകരണ അടിസ്ഥാനത്തിലുള്ള സ്ഥാപനങ്ങൾക്ക് ഗവൺമെന്റ് നൽകിവരുന്നു. കൃത്യമായ വായ്പാ തിരിച്ചടവിന് 2% കൂടി അധികമായി പലിശ ഇളവു നല്കുന്നുണ്ട്. ഉപരാഷ്ട്രപതിയുടെ നിർദ്ദേശത്തെത്തുടർന്ന് ഈ സംവിധാനം സ്വകാര്യ ഡയറി മേഖലയിലേക്ക് കൂടി ദീർഘപ്പിക്കുന്ന കാര്യം പരിഗണിക്കുമെന്ന് ശ്രീ അതുൽ ചതുർവേദി ഉപ രാഷ്ട്രപതിക്ക് ഉറപ്പ് നൽകി.
ആരോഗ്യ, കുടുംബക്ഷേമ മന്ത്രാലയം
ദേശീയതലത്തില് കോവിഡ് പോസിറ്റിവിറ്റി നിരക്ക് 6.73 ശതമാനം . പല സംസ്ഥാനങ്ങളിലും പോസിറ്റിവിറ്റി നിരക്ക് കുറയുന്നു.
(ന്യൂഡൽഹി , ജൂലൈ 06, 2020
കൊവിഡ് പരിശോധന വര്ധിപ്പിക്കല്, സമ്പര്ക്കത്തിലുള്ളവരെ കൃത്യമായി കണ്ടെത്തല്, യഥാസമയമുള്ള ചികിത്സ എന്നീ സംയോജിത ശ്രമങ്ങളിലൂടെ കോവിഡ് പ്രതിരോധ പ്രവര്ത്തനങ്ങള്ക്ക് കേന്ദ്ര സര്ക്കാര് ഊന്നല് നല്കുകയാണ്. സംസ്ഥാനങ്ങളുടെ കോവിഡ് പരിശോധനാശേഷി വര്ധിപ്പിക്കാനും കേന്ദ്രം സഹായം നല്കി. ഇതിന്റെയെല്ലാം ഫലമായി രാജ്യത്തെ പോസിറ്റിവിറ്റി നിരക്ക് കുറഞ്ഞിട്ടുണ്ട്. നിലവില് ദേശീയ കോവിഡ് പോസിറ്റിവിറ്റി നിരക്ക്  6.73% ആണ്.
2020, ജൂലൈ 5-ാം തീയതി, വരെയുള്ള കണക്കുകള് പ്രകാരം ദേശീയ ശരാശരിയേക്കാള് രോഗ നിരക്ക് കുറവായതും, കൂടുതല് പരിശോധന നടത്തിയതുമായ സംസ്ഥാനങ്ങള് ഇവയാണ്:
ക്രമ നം. സംസ്ഥാനം രോഗ നിരക്ക്  പരിശോധനകളുടെ എണ്ണം 
1 ഇന്ത്യ  6.73 6,859
2 പുതുച്ചേരി 5.55 12,592
3 ചണ്ഡിഗഡ് 4.36 9,090
4 ആസാം 2.84 9,987
5 ത്രിപുര 2.72 10,941
6 കര്ണാടക 2.64 9,803
7 രാജസ്ഥാന് 2.51 10,445
8 ഗോവ 2.5 44,129
9 പഞ്ചാബ് 1.92 10,257
ഡല്ഹിയില്, ആര്.ടി-പി.സി.ആര് ടെസ്റ്റുകളും, 30 മിനിറ്റില് ഫലം നല്കുന്ന പുതിയ റാപ്പിഡ് ആന്റിജന് പോയിന്റ് ഓഫ് കെയര് ടെസ്റ്റുകളും വഴിയാണ് കൂടുതല് പരിശോധനകള് നടത്തുന്നത്.
പ്രതിദിനം ശരാശരി 5481 പരിശോധനകള് എന്ന നിലയില് നിന്നും , ഗണ്യമായ വര്ധനയുണ്ടായി .നിലവിലെ പ്രതിദിന ശരാശരിയായ 18,766  ല് എത്തിച്ചേര്ന്നിരിക്കുന്നു. പരിശോധനകളുടെ എണ്ണം വര്ധിച്ചതിനൊപ്പം, കഴിഞ്ഞ മൂന്ന് ആഴ്ചകളിലായി, ഡല്ഹിയിലെ പോസിറ്റിവിറ്റി നിരക്ക് 30% ല് നിന്നും 10% ആയി കുറഞ്ഞിട്ടുണ്ട്.
വ്യോമയാന മന്ത്രാലയം
നെടുമ്പാശ്ശേരി വിമാനത്താവളം അടച്ചത് മൂലമുള്ള പ്രശ്നങ്ങള് കൈകാര്യം ചെയ്യാന് ഡല്ഹിയില് കണ്ട്രോള് റൂം പ്രവര്ത്തനം ആരംഭിച്ചു
വെള്ളപ്പൊക്കത്തെ തുടര്ന്ന് നെടുമ്പാശ്ശേരി വിമാനത്താവളത്തില് നിന്ന് വിമാനങ്ങളുടെ പുറപ്പെടലും, എത്തിച്ചേരലും താല്ക്കാലികമായി നിര്ത്തിവച്ചത് മൂലമുള്ള പ്രശ്നങ്ങള് കൈകാര്യം ചെയ്യുന്നതിന് ന്യൂ ഡല്ഹിയില് സിവില് വ്യോമയാന മന്ത്രാലയ ആസ്ഥാനത്ത് എല്ലാ ദിവസവും 24 മണിക്കൂര് പ്രവര്ത്തിക്കുന്ന കണ്ട്രോള് റൂം തുടങ്ങി.
തിരുവനന്തപുരം, കോഴിക്കോട് വിമാനത്താവളങ്ങളില് എത്തിച്ചേരുകയും പുറപ്പെടുകയും ചെയ്യുന്ന ആഭ്യന്തര വിമാന സര്വ്വീസുകള് ഇന്റഗ്രേറ്റഡ് ഓപ്പറേഷണല് സെന്റര് വഴി ഇവിടെ നിന്ന് നിരീക്ഷിച്ച് വരികയാണ്.
കണ്ട്രോള് റൂം കൈകാര്യം ചെയ്യുന്ന ഡി.ജി.സി.എ. ഉദ്യോഗസ്ഥരുടെ പേര് വിവരങ്ങള് ചുവടെ :
1. എ.എക്സ്. ജോസഫ്, ഡെപ്യൂട്ടി ഡയറക്ടര് : +919871007874
2. അതുല് മെയ്ന്തോള : +919999069074
3. കൗശിക് മുഖോപാദ്ധ്യായ : +918586094546
4. ബ്രിജേഷ് കുമാര് സിംഗ്, അസി. എഞ്ചിനീയര് ഓപ്പറേഷന്സ് : +919717307448
5. ഇക്ഷ്വാകൂ നന്ദന് ശ്രീവാസ്തവ, അസി. എഞ്ചിനീയര് ഓപ്പറേഷന്സ് : +919990474145
ശനിയാഴ്ച വരെയാണ് നെടുമ്പാശ്ശേരി വിമാനത്താവളത്തിലെ പ്രവര്ത്തനങ്ങള് നിര്ത്തി വച്ചിട്ടുള്ളത്.
തിരുവനന്തപുരം, കോഴിക്കോട് വിമാനത്താവളങ്ങളിലേയ്ക്കും അവിടെ നിന്ന് പുറത്തേയ്ക്കുമുള്ള സര്വ്വീസുകള്ക്ക് പൊതുജനങ്ങള്ക്ക് ബുദ്ധിമുട്ടുണ്ടാക്കാത്ത തരത്തില് ദൂരത്തിന് ആനുപാതികമായ യാത്രാക്കൂലി മാത്രമേ ഈടാക്കാന് പാടുള്ളൂവെന്ന് വിമാന കമ്പനികള്ക്ക് സിവില്, വ്യോമയാന മന്ത്രാലയം നിര്ദ്ദേശം നല്കിയിട്ടുണ്ട്.
വിമാന സര്വ്വീസുകളുടെ പുനക്രമീകരണം സംബന്ധിച്ച് വിവിധ ആഭ്യന്തര, വിദേശ കമ്പനികളുമായി ബന്ധപ്പെടേണ്ട നമ്പരുകള് ചുവടെ :
ആഭ്യന്തര എയര്ലൈന്സുകള്
എയര് ഇന്ത്യ & +911149637728/+911149637693/+911149637714
എയര് ഇന്ത്യ എക്സ്പ്രസ്സ്
എയര് ഏഷ്യ +918046676713
എയര് വിസ്താര +919899451962
ഗോ എയര് +912267420154/+912267420156
ഇന്ഡിഗോ +919560049400/+911246674040
ജെറ്റ് എയര്വേയ്സ് +912266075545
സ്പൈസ് ജെറ്റ് +911243913933
വിദേശ വിമാന കമ്പനികള്
(ഒമാന് എയര് +919846243130/+918594013197
സൗദി അറേബ്യന് +914844028901
ഫ്ളൈ ദുബായ് +918606580717
എയര് അറേബ്യ +919895345000
ജസീറ +919885144427
ഖത്തര് എയര്വേയ്സ് +914842611304/+914842611305/+919961439666
എമിറേറ്റ്സ് +919846523454
മലിന്ഡോ +918527266466
എയര് ഏഷ്യ ബര്ഹാദ് & തായ് എയര് ഏഷ്യ +919995319187
സ്കൂട്ട് +919742710404
ശ്രീലങ്കന് എയര്വേയ്സ് +919847064064
ND MRD - 661
മന്ത്രിസഭ
ഇന്ത്യയും ജപ്പാനും തമ്മിലുള്ള ഉഭയകക്ഷി കൈമാറ്റ സംവിധാനത്തിനു മന്ത്രിസഭയുടെ അനുമതി
ഇന്ത്യയും ജപ്പാനും തമ്മില് ഉഭയകക്ഷി കൈമാറ്റ സംവിധാനം  രൂപീകരിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി. 7500 കോടി യു.എസ്.ഡോളര് വരെയുള്ള തുകയ്ക്ക് ഉഭയകക്ഷി കൈമാറ്റ സംവിധാനത്തിനു ബാങ്ക് ഓഫ് ജപ്പാനുമായി കരാര് ഒപ്പുവെക്കുന്നതിന് റിസര്വ് ബാങ്ക് ഓഫ് ഇന്ത്യയെ ചുമതലപ്പെടുത്തുകയും ചെയ്തു.
സവിശേഷതകള്:
വിദേശനാണ്യ ശേഖരത്തിലെ ഇടക്കാല ന്യൂനത പരിഹരിക്കുന്നതിനും അടവുശിഷ്ട നില ഭദ്രമായി നിലനിര്ത്തുന്നതിനും, ആഭ്യന്തര കറന്സിക്കു പകരമായി പരമാവധി 7500 കോടി യു.എസ്. ഡോളര് എക്സ്ചേഞ്ചും റീ-എക്സ്ചേഞ്ചും ചെയ്യുന്നതിനായി ഇന്ത്യയും ജപ്പാനുമായുള്ള കരാറാണ് ഇത്.
നേട്ടങ്ങള്:
പ്രതിസന്ധിഘട്ടങ്ങളില് പരസ്പരം സഹായിക്കുന്നതിനും രാജ്യാന്തരതലത്തില് ആത്മവിശ്വാസം നിലനിര്ത്തുന്നതിനും പരസ്പരം സഹകരിക്കുന്നതിനും ഇന്ത്യയും ജപ്പാനും ചേര്ന്ന നടപ്പാക്കുന്ന തന്ത്രപരമായ ലക്ഷ്യത്തോടുകൂടിയ നീക്കത്തിന്റെ മികച്ച ഉദാഹരണമാണ് ഇത്. ഇതിലൂടെ ധനലഭ്യത ഉണ്ടാകുമെന്ന നേട്ടം ഇന്ത്യക്കുണ്ട്. ഇന്ത്യയുടെ വിനിമയ നിരക്കിന്റെ സുസ്ഥിരതയില് വിശ്വാസം വര്ധിക്കുമെന്നതിനാല് വിദേശ മൂലധനം നേടിയെടുക്കുന്നതിന് ഇന്ത്യന് കമ്പനികള്ക്കു കൂടുതല് അവസരം ലഭിക്കും. അടവുശിഷ്ടം സംബന്ധിച്ച വെല്ലുവിളികള് നേരിടാന് കൈമാറ്റ പദ്ധതി നിലവിലുണ്ട് എന്നതിനാല് ആഭ്യന്തര കറന്സിക്കു മേലുള്ള ഊഹക്കച്ചവടം കുറയും. ഇത് വിനിമയ നിരക്കിലുള്ള ചാഞ്ചാട്ടം പിടിച്ചുനിര്ത്താന് ആര്.ബി.ഐക്കു സഹായകമായിത്തീരും.
ഇന്ത്യയും ജപ്പാനുമായുള്ള സാമ്പത്തിക സഹകരണത്തിലും സവിശേഷവും തന്ത്രപരവുമായ ആഗോള പങ്കാളിത്തത്തിലും പുതിയ നാഴികക്കല്ലാണ് ഈ കരാര്.
MRD- 30
(Visitor Counter : 98
പ്രധാനമന്ത്രിയുടെ ഓഫീസ്
കോവിഡ് 19 കൈകാര്യം ചെയ്യൽ സംബന്ധിച്ച് രാജ്യമെമ്പാടുമുള്ള സംസ്ഥാന, ജില്ലാ ഉദ്യോഗസ്ഥരുമായി പ്രധാനമന്ത്രി ആശയവിനിമയം നടത്തും
കോവിഡ് 19 മഹാമാരി കൈകാര്യം ചെയ്യുന്നതിലെ തങ്ങളുടെ അനുഭവത്തെക്കുറിച്ച് അറിയാൻ പ്രധാനമന്ത്രി ശ്രീ നരേന്ദ്ര മോദി നാളെ  രാവിലെ 11 മണിക്ക് സംസ്ഥാനങ്ങളിൽ നിന്നും ജില്ലകളിൽ നിന്നുമുള്ള ഫീൽഡ് ഉദ്യോഗസ്ഥരുമായി ആശയവിനിമയം നടത്തും
ഈ ജില്ലകളിൽ പലത്തിലും കേസുകളിൽ വൻ കുതിച്ചുചാട്ടവും വ്യാപകമായ അണുബാധയും ദൃശ്യമായിരുന്നു
വിവിധ സംസ്ഥാനങ്ങളിലും ജില്ലകളിലുമുള്ള കോവിഡ് -19 നെതിരായ പോരാട്ടത്തിന് ഫീൽഡ് തല ഉദ്യോഗസ്ഥർ നേതൃത്വം നൽകുന്നു. അവരിൽ പലരും മികച്ച പ്രവർത്തനം കാണിക്കുകയും ഭാവനാപരമായ പരിഹാരങ്ങളുമായി മുന്നോട്ട് വരികയും ചെയ്തു. അത്തരം സംരംഭങ്ങളെ നന്നായി അഭിനന്ദിക്കുന്നത് ഫലപ്രദമായ പ്രതികരണ പദ്ധതി വികസിപ്പിക്കുന്നതിനും ലക്ഷ്യമിടുന്ന തന്ത്രം നടപ്പിലാക്കുന്നതിനും ആവശ്യമായ നയ ഇടപെടലുകളെ പിന്തുണയ്ക്കുന്നതിനും സഹായിക്കും. ഫലപ്രദമായ നിരവധി നടപടികൾ സ്വീകരിച്ചിട്ടുണ്ട് . വ്യാപനം നിയന്ത്രിക്കുന്നതിന് കർശനമായ നിയന്ത്രണ നടപടികൾ സ്വീകരിക്കുന്നുവെന്ന് ഉറപ്പുവരുത്തുന്നത് മുതൽ രണ്ടാം തരംഗത്തെ കൈകാര്യം ചെയ്യുന്നതിനുള്ള ആരോഗ്യ പരിരക്ഷാ സൗ കര്യങ്ങൾ ഒരുക്കുക, ആരോഗ്യ സംരക്ഷണ തൊഴിലാളികളുടെ ലഭ്യത, തടസ്സമില്ലാത്ത വിതരണ ശൃംഖല ഉറപ്പാക്കുക എന്നിവ വരെയുള്ള സാഹചര്യങ്ങൾ കൈകാര്യം ചെയ്യുന്നതിനുള്ള അശ്രാന്ത പരിശ്രമങ്ങൾക്ക് രാജ്യത്തുടനീളം അനുവർത്തിക്കാവുന്ന വിജയഗാഥകളുമുണ്ട്.
പ്രധാനമന്ത്രിയുമായുള്ള ആശയവിനിമയത്തിലൂടെ, കോവിഡ് -19 നെതിരെയുള്ള തങ്ങളുടെ പോരാട്ടം തുടരുന്നതിനുള്ള നിർദ്ദേശങ്ങൾക്കും ശുപാർശകൾക്കും പുറമേ, പ്രത്യേകിച്ചും അർദ്ധ നഗര-ഗ്രാമ പ്രദേശങ്ങളിൽ ഉദ്യോഗസ്ഥർ ചില മികച്ച രീതികൾ പങ്കിടും.
കർണാടകം , ബീഹാർ, അസം, ചണ്ഡീഗഢ് , തമിഴ്നാട്, ഉത്തരാഖണ്ഡ്, മധ്യ പ്രദേശ് , ഗോവ, ഹിമാചൽ പ്രദേശ്, ദില്ലി എന്നിവിടങ്ങളിൽ നിന്നുള്ള ഉദ്യോഗസ്ഥർ നാളത്തെ യോഗത്തിൽ പങ്കെടുക്കും.
സാംസ്കാരിക മന്ത്രാലയം
പ്രധാനമന്ത്രിക്കു ലഭിച്ച ഉപഹാരങ്ങള് ലേലം ചെയ്യും; ലേലത്തില് നിന്ന് ലഭിക്കുന്ന തുക നമാമി ഗംഗാ പദ്ധതിക്ക് വിനിയോഗിക്കും
പ്രധാനമന്ത്രി ശ്രീ. നരേന്ദ്ര മോദിക്ക് രാജ്യത്തിന്റെ വിവിധ ഭാഗങ്ങളില്നിന്ന് ലഭിച്ച ഉപഹാരങ്ങള് ലേലം ചെയ്യുന്നു. കേന്ദ്ര സാംസ്കാരിക മന്ത്രാലയത്തിനു കീഴില് ന്യൂഡല്ഹിയില് പ്രവര്ത്തിക്കുന്ന നാഷണല് ഗാലറി ഓഫ് മോഡേണ് ആര്ട്സ് ആണ് ലേലം സംഘടിപ്പിക്കുന്നത്. ലേലത്തിലൂടെ സമാഹരിക്കുന്ന തുക നമാമി ഗംഗാ പദ്ധതിക്കായി വിനിയോഗിക്കും.
ജനുവരി 27, 28  തീയതികളില് ഉച്ചയ്ക്ക് 12 മണി മുതല് നാഷണല് ഗാലറി ഓഫ് മോഡേണ് ആര്ട്സില് നേരിട്ടുള്ള ലേലം നടക്കും. ഇതില് അവശേഷിക്കുന്ന വസ്തുക്കള് ജനുവരി 29, 30 തീയതികളില് ഇ- ലേലം ചെയ്യും. www.pmmementos.gov.in എന്ന വെബ്സൈറ്റ് വഴിയാണ് ലേലം.
പെയിന്റിംഗുകള്, ശില്പ്പങ്ങള്, ഷാളുകള്, ജാക്കറ്റുകള്, പരമ്പരാഗത സംഗീത ഉപകരണങ്ങള് എന്നിവയടങ്ങുന്നതാണ് ലേലത്തിനു വെക്കുന്ന ഉപഹാരങ്ങള്. ഇവ ഇപ്പോള് ന്യൂഡല്ഹിയിലെ ജയ്പൂര് ഹൗസിലുള്ള നാഷണല് ഗ്യാലറി ഓഫ് മോഡേണ് ആര്ട്സില് പ്രദര്ശിപ്പിച്ചിട്ടുണ്ട്. www.pmmementos.gov.in എന്ന വെബ്സൈറ്റിലും ഈ ഉപഹാരങ്ങള് കാണാം.
(AM/MRD
രാസവസ്തു, രാസവളം മന്ത്രാലയം
വർദ്ധിച്ചുവരുന്ന മ്യൂക്കോമൈക്കോസിസ് കേസുകൾ കണക്കിലെടുത്ത് ആംഫോട്ടെറിസിൻ ബി യുടെ പുതിയ വിഹിതം അനുവദിച്ചതായി കേന്ദ്ര മന്ത്രി സദാനന്ദ ഗൗഡ
വിവിധ സംസ്ഥാനങ്ങളിൽ വർദ്ധിച്ചുവരുന്ന മ്യൂക്കോമൈക്കോസിസ് കേസുകളുടെ വിശദമായ അവലോകനത്തിന് ശേഷം ആംഫോട്ടെറിസിൻ-ബി യുടെ 23680 അധിക വിയലുകൾ എല്ലാ സംസ്ഥാനങ്ങൾക്കും / കേന്ദ്ര ഭരണ പ്രദേശങ്ങൾക്കും അനുവദിച്ചതായി കേന്ദ്ര രാസവസ്തു -രാസവള വകുപ്പ് മന്ത്രി ശ്രീ ഡി വി സദാനന്ദ ഗൗഡ അറിയിച്ചു.രാജ്യത്താകമാനമുള്ള ഏകദേശം 8848 രോഗികളുടെ എണ്ണം അടിസ്ഥാനമാക്കിയാണ് വകയിരുത്തിയതെന്നും അദ്ദേഹം അറിയിച്ചു. ഏറ്റവുമധികം മ്യൂക്കോമൈക്കോസിസ് കേസുകൾ ഉള്ളത് ഗുജറാത്തിലാണ്.
36 ബ്ലാക്ക് ഫങ്കസ് കേസുകൾ റിപ്പോർട്ട് ചെയ്തിട്ടുള്ള കേരളത്തിന് 120 അധിക വിയലുകളാണ് അനുവദിച്ചിട്ടുള്ളത്
പ്രത്യേക സേവനങ്ങളും ഫീച്ചറുകളും
സരോജനി റാണെ അഡിഷണല് പ്രോവിഡന്റ് ഫണ്ട് കമ്മീഷണറായി ചുമതലയേറ്റു
കേരളം, ലക്ഷ്വദീപ് മേഖലയുടെ അഡിഷണല് പ്രോവിഡന്റ് ഫണ്ട് കമ്മീഷണറായി ശ്രീമതി. സരോജനി റാണെ ചുമതലയേറ്റു. ന്യൂഡല്ഹിയിലെ ഇപിഎഫ്ഒ ആസ്ഥാനത്തു നിന്ന് സ്ഥലം മാറ്റത്തെ തുടര്ന്നാണ് അവര് തിരുവനന്തപുരത്തു ചുമതലയേറ്റത്.
പ്രധാനമന്ത്രിയുടെ ഓഫീസ്
ഹിമാചൽ പ്രദേശിലെ കുളുവിലുണ്ടായ ബസ് അപകടത്തിൽ പ്രധാനമന്ത്രി അഗാധ ദുഃഖം രേഖപ്പെടുത്തി
PMNRF-ൽ നിന്ന് ധനസഹായം പ്രഖ്യാപിച്ചു
ഹിമാചൽ പ്രദേശിലെ കുളു ജില്ലയിലുണ്ടായ ദാരുണമായ ബസ് അപകടത്തിൽ മരണമടഞ്ഞവർക്ക് പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. പ്രധാനമന്ത്രിയുടെ ദേശീയ ദുരിതാശ്വാസ നിധിയായ പിഎംഎൻആർഎഫി ൽ നിന്നും അപകടത്തിൽ മരണമടഞ്ഞവരുടെ അടുത്ത ബന്ധുക്കൾക്ക് 2 ലക്ഷം രൂപയും, പരിക്കേറ്റവർക്ക് 50,000 രൂപയും പ്രധാനമന്ത്രി പ്രഖ്യാപിച്ചിട്ടുണ്ട്.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ഹിമാചൽ പ്രദേശിലെ കുളുവിലുണ്ടായ ബസ് അപകടം ഹൃദയഭേദകമാണ്. ദാരുണമായ ഈ വേളയിൽ എന്റെ ചിന്തകൾ ദുഃഖിതരായ കുടുംബങ്ങളോടൊപ്പമാണ്. പരിക്കേറ്റവർ എത്രയും വേഗം സുഖം പ്രാപിക്കുമെന്ന് ഞാൻ പ്രതീക്ഷിക്കുന്നു. പ്രാദേശിക ഭരണകൂടം ദുരിതബാധിതർക്ക് സാധ്യമായ എല്ലാ സഹായവും നൽകുന്നു: പ്രധാനമന്ത്രി @narendramodi "
ഹിമാചൽ പ്രദേശിലെ ദാരുണമായ ബസ് അപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് PMNRF-ൽ നിന്ന് 2 ലക്ഷം രൂപ വീതം ധനസഹായം നൽകാൻ പ്രധാനമന്ത്രി അനുമതി നൽകി. പരിക്കേറ്റവർക്ക് 50,000 രൂപ വീതം നൽകും. "
--ND--
center>
<
(
പ്രധാനമന്ത്രിയുടെ ഓഫീസ്
കൊറോണയ്ക്കെതിരെ യോജിച്ച പോരാട്ടത്തിന് പ്രധാനമന്ത്രിയുടെ ആഹ്വാനം; പൊതുജനമുന്നേറ്റത്തിനു തുടക്കം കുറിച്ചു
കൊറോണ മഹാമാരിയ്ക്കെതിരായ പൊതുജന മുന്നേറ്റം പ്രധാന മന്ത്രി ശ്രീ നരേന്ദ്ര മോദി ഉദ്ഘാടനം ചെയ്തു. കൊറോണയ്ക്കെതിരെ യോജിച്ച പോരാട്ടം നടത്താനും എല്ലാവരോടും അദ്ദേഹം ആഹ്വനം ചെയ്തു.
ട്വീറ്റിലാണ് കൊറോണയ്ക്കെതിരെ യോജിച്ച പോരാട്ടം ആവശ്യമാണെന്നും ഇതിനായി എല്ലാവരും ഒരുമിച്ച് പ്രവര്ത്തിക്കണമെന്നും അദ്ദേഹം ആവശ്യപ്പെട്ടത്. 'മാസ്ക് ധരിക്കുക, കൈകള് കഴുകുക, സാമൂഹിക അകലം പാലിക്കുക' എന്നീ പ്രധാന സന്ദേശങ്ങള് ആവര്ത്തിച്ച പ്രധാന മന്ത്രി നാമൊരുമിച്ച് കോവിഡ് 19നെതിരായ പോരാട്ടം വിജയിക്കുമെന്ന് പറഞ്ഞു.
ജനപങ്കാളിത്തം വര്ധിപ്പിക്കാന് ലക്ഷ്യമിട്ടാണ് ക്യാംപെയ്ന് ഉദ്ഘാടനം ചെയ്തത്. ക്യാംപെയ്ന്റെ ഭാഗമായി എല്ലാവരും കോവിഡ് 19 പ്രതിജ്ഞ ചൊല്ലണം. ഇനിപ്പറയുന്ന കാര്യങ്ങള് ഉള്പ്പടുത്തി കേന്ദ്ര മന്ത്രാലയങ്ങള്/വകുപ്പുകള്/സംസ്ഥാന ഗവണ്മെന്റുകള്/കേന്ദ്രഭരണ പ്രദേശങ്ങള് സമഗ്രമായ പ്രവര്ത്തന പദ്ധതി നടപ്പിലാക്കും.
- കൂടുതല് രോഗബാധയുള്ള ജില്ലകളില് പ്രദേശങ്ങളെ അടിസ്ഥാനപ്പെടുത്തിയുള്ള ആശയവിനിമയവും നടപടികളും
- ലളിതമായി എല്ലാവര്ക്കും മനസിലാകുന്ന സന്ദേശങ്ങള് ജനങ്ങളിലെത്തിക്കുക
- എല്ലാ മാധ്യമ പ്ലാറ്റ്ഫോമുകളും ഉപയോഗപ്പെടുത്തി രാജ്യത്താകെ കോവിഡ് പ്രതിരോധ പ്രവര്ത്തനങ്ങള് ജനങ്ങളിലെത്തിക്കുക
- എല്ലാ പൊതുസ്ഥലങ്ങളിലും സന്നദ്ധ പ്രവര്ത്തകരുടെ നേതൃത്വത്തില് പോസ്റ്ററുകളും ബാനറുകളും സ്ഥാപിക്കുക; ഗവണ്മെന്റ് പദ്ധതികളുടെ ഗുണഭോക്താക്കളെ ലക്ഷ്യമിട്ട് ആശയവിനിമയം നടത്തുക
- ഗവണ്മെന്റ് ഓഫീസ് പരിസരങ്ങളില് ഹോര്ഡിംഗുകള്/ചുമര് പെയിന്റിംഗുകള്/ഇലക്ട്രോണിക് ഡിസ്പ്ലേ എന്നിവ സ്ഥാപിക്കുക
- കോവിഡ് പ്രതിരോധ സന്ദേശങ്ങള് പ്രാദേശിക-ദേശീയ സ്വാധീനം ഉപയോഗിച്ച് ജനങ്ങളിലെത്തിക്കുക
- സ്ഥിരമായ ബോധവല്ക്കരണ പരിപാടികള്ക്കായി മൊബൈല് വാനുകള് സേവനം നടത്തുക
- ഓഡിയോ സന്ദേശം, ലഘുലേഖ, ബ്രോഷറുകള് എന്നിവ ഉപയോഗപ്പെടുത്തുക
- കോവിഡ് സന്ദേശങ്ങള് പ്രചരിപ്പിക്കാന് പ്രാദേശിക കേബിള് ഓപ്പറേറ്റര്മാരുടെ സേവനം തേടുക
- സന്ദേശങ്ങള് ജനങ്ങളിലെത്തിക്കാനും ഫലപ്രദമാകാനും മാധ്യമങ്ങളുടെ കൂട്ടായ പ്രവര്ത്തനം സാധ്യമാക്കുക.